ar ko saistībā ar Lielbritānijas un Ziemeļīrijas Apvienotās Karalistes (“Apvienotā Karaliste”) izstāšanos no Eiropas Savienības nosaka noteikumus par uzsākto mācību mobilitātes pasākumu turpināšanu programmā “FMT:ItalicErasmus+”

PASKAIDROJUMA RAKSTS

1.PRIEKŠLIKUMA KONTEKSTS

•Priekšlikuma pamatojums un mērķi

Lielbritānijas un Ziemeļīrijas Apvienotā Karaliste (“Apvienotā Karaliste”) 2017. gada 29. martā iesniedza paziņojumu par nodomu izstāties no Savienības saskaņā ar Līguma par Eiropas Savienību 50. pantu. Tātad, ja netiks ratificēts izstāšanās līgums, no 2019. gada 30. marta (“izstāšanās diena”) Savienības primārie un sekundārie tiesību akti vairs neattieksies uz Apvienoto Karalisti. Apvienotā Karaliste kļūs par “trešo valsti”.

Eiropadome (50. pants) 2018. gada 13. decembrī atkārtoja savu aicinājumu intensīvāk strādāt, lai visos līmeņos panāktu gatavību Apvienotās Karalistes izstāšanās sekām, ņemot vērā visus iespējamos iznākumus. Šis tiesību akts ir daļa no pasākumu kopuma, ko Komisija pieņem, reaģējot uz šo aicinājumu.

Programma “Erasmus+” ir ES pamatiniciatīva, kas, iespējams, ir viena no veiksmīgākajām Eiropas Savienības programmām. Kopš tās sākuma vairāk nekā pirms 30 gadiem tā devusi iespēju vairāk nekā 9 miljoniem Eiropas jauniešu gūt mācību mobilitātes pieredzi ārvalstīs. Tā izaudzinājusi veselu cilvēku paaudzi, kas sevi identificē ar Eiropu. Atvērtu, pārliecinātu un pilnvarotu cilvēku paaudze, kurus vieno Eiropas kopīgās vērtības un kuri palīdz veidot Eiropas ekonomikas un sabiedrības zināšanu bāzi un noturību.

“Erasmus +” atbalsta rīcību izglītības, apmācības, jaunatnes un sporta jomā. Tā palīdz Eiropas valstīm modernizēt un pilnveidot to izglītības un apmācības sistēmas, kā arī jaunatnes un sporta politikas jomas, nostiprinot to kā izaugsmes, nodarbinātības, konkurētspējas, inovācijas un sociālās kohēzijas veicinātāju lomu. Programma gandrīz 800 000 cilvēku gadā sniedz iespēju gūt labumu no mācībām vai apmācībām ārzemēs. Mobilitātes pasākumu ilgums var būt līdz 12 mēnešiem.

Programma ir galvenais instruments darbā, lai līdz 2025. gadam izveidotu Eiropas izglītības telpu, kurā jaunieši saņem vislabāko izglītību un apmācību, kur mācības, studijas un pētījumus nekavētu robežas un kur citā dalībvalstī pavadītais studiju, mācību vai darba laiks ir kļuvis par standartu. Eiropas izglītības telpā cilvēkiem ir spēcīga eiropiešu identitāte, Eiropas kultūras mantojuma un daudzveidības apziņa.

Lielbritānijas un Ziemeļīrijas Apvienotās Karalistes izstāšanās brīdī no Eiropas Savienības Apvienotajā Karalistē būs gandrīz 14 000 ES-27 izglītojamo (studenti un praktikanti augstākās izglītības un profesionālās izglītības un apmācības jomā, jaunieši, kas mācās, izglītības darbinieki) un aptuveni 7000 izglītojamo no Apvienotās Karalistes būs ES-27 valstīs.

Izstāšanās līguma neratificēšanas gadījumā tas nozīmētu, ka pašreizējiem ES-27 un Apvienotās Karalistes “Erasmus+” dalībniekiem būtu jāpārtrauc mācību mobilitātes pasākumi. Daudzi studenti zaudētu savus akadēmiskos kredītpunktus un varētu būt spiesti atkārtot akadēmisko semestri vai gadu. Tas ļoti negatīvi ietekmētu pašus studentus, kā arī viņu nosūtošās un uzņemošās iestādes.

Šā priekšlikuma mērķis ir ieviest ārkārtas pasākumus, lai Apvienotās Karalistes izstāšanās laikā no Eiropas Savienības izvairītos no tā, ka tiek pārtraukti “Erasmus+” mācību mobilitātes pasākumi, kuros iesaistīta Apvienotā Karaliste. Šos pasākumus piemēros esošajiem “Erasmus+” mācību mobilitātes pasākumiem, kas sākti pirms dienas, kad Līgumi vairs nebūs piemērojami Apvienotajai Karalistei un tās teritorijā.

•Atbilstība pašreizējiem noteikumiem konkrētajā politikas jomā

Šā priekšlikuma mērķis ir turpināt spēkā esošās programmas.

•Atbilstība pārējiem Savienības politikas virzieniem

Šis priekšlikums visādi atbilst Padomes pilnvarojumam sarunām ar Apvienoto Karalisti par tās izstāšanos no Savienības.

2.JURIDISKAIS PAMATS, SUBSIDIARITĀTE UN PROPORCIONALITĀTE

•Juridiskais pamats